ഷോഹാരി ക്രീക്ക്

ഷോഹാരി ക്രീക്ക് ക്യാറ്റ്സ്കിൽ മലനിരകളിലെ ഇന്ത്യൻ ഹെഡ് പർവതത്തിന്റെ ചുവട്ടിൽ നിന്ന് 93 മൈൽ (150 കിലോമീറ്റർ)  ദൂരത്തിൽ വടക്കോട്ട് ഷോഹാരി താഴ്വരയിലൂടെ മൊഹാവ്ക് നദിയിലേക്ക് ഒഴുകുന്ന ന്യൂയോർക്കിലെ ഒരു നദിയാണ്. ന്യൂയോർക്ക് നഗരത്തിലെ ഷോഹാരി റിസർവോയറും ബ്ലെൻഹെയിം-ഗിൽബോവ പവർ പ്രോജക്റ്റും സൃഷ്ടിക്കുന്നതിനായി പ്രറ്റ്‌സ്വില്ലിന് വടക്ക് ഇത്  രണ്ടുതവണ തടുത്തുനിർത്തിയിട്ടുണ്ട്.

ഈ സ്ഥലത്ത് അമേരിക്കൻ വിപ്ലവ യുദ്ധകാലത്ത്, കോബിൾസ്കിൽ ക്രീക്ക് പോഷകനദിയുടെ താഴ്‌വരയിലെ കൃഷിയിടങ്ങൾക്കെതിരായി ഇറോക്വോയിസ് ഇന്ത്യൻ ആക്രമണങ്ങളും കോബ്‌സ്‌കിൽ കൂട്ടക്കൊലയും (മേയ് 1778), നടക്കുകയും തെക്കൻ മൊഹാവ്ക് താഴ്‌വരയിലെ ജനവാസ കേന്ദ്രങ്ങൾ ഫലത്തിൽ ജനശൂന്യമാക്കപ്പെടുകയും ചെയ്തു. ഇതിന്റെയും മറ്റ് രണ്ട് സമ്മിശ്ര ടോറി-ഇന്ത്യൻ ഗറില്ലാ ആക്രമണങ്ങളുടെയും വാർത്തകൾ പ്രചരിച്ചത് ഇന്ത്യൻ മിന്നലാക്രമണങ്ങളുടെ ഭീഷണി തകർക്കാൻ 1779 ൽ ജനറൽ വാഷിംഗ്ടൺ അയച്ച സള്ളിവൻ പര്യവേഷണത്തിനുള്ള ഫണ്ട് വിനിയോഗത്തിലേക്ക് നയിച്ചു.

 അവലംബം 

വർഗ്ഗം:അമേരിക്കയിലെ നദികൾ